Et stuehus gik onsdag i brand ved Aabybro.

Et stuehus på en ældre ejendom gik i brand ved 16-tiden onsdag på Fristrup Kærvej ved Aabybro. - Stuehuset er helt overtændt, og lige nu er vi ved at sikre, at det ikke spreder sig, siger vagthavende Claus Hermansen ved Beredskabscenter Jammerbugt, da vi taler med ham ved 17-tiden. Der var ikke nogen hjemme, da huset gik i brand, og indtil videre kender man ikke brandårsagen.